കാക്കനാട് മയക്കുമരുന്ന് കേസില് ഒരാള്കൂടി അറസ്റ്റില് കൊച്ചി: കാക്കനാട് മയക്കുമരുന്നു കേസില് ഒരാള്കൂടി അറസ്റ്റില്. മയക്കുമരുന്നു സംഘത്തിലെ മുഖ്യ കണ്ണി പെരുമ്ബാവൂര് വെങ്ങോല സ്വദേശി പുതൂക്കാടന് വീട്ടില് അന്ഫാസ് സിദ്ധിഖി24നെയാണ് എക്സൈസ് ക്രൈംബ്രാഞ്ച് അറസ്റ്റ് ചെയ്തത്.പ്രതികള്ക്കു സാമ്ബത്തികസഹായം നല്കിയതായി സംശയിക്കുന്നവരെ കൊച്ചിയിലെ ഓഫീസില് വിളിച്ചുവരുത്തി എക്സൈസ് ക്രൈംബ്രാഞ്ച് അസിസ്റ്റന്റ് കമ്മിഷണര് ടി.എം. കാസിമിന്റെ നേതൃത്വത്തില് ചോദ്യംചെയ്തു വരികയായിരുന്നു. ചോദ്യംചെയ്യലിനാണ് അന്ഫാസിനെയും വിളിച്ചുവരുത്തിയത്. ചോദ്യംചെയ്യലില് ഇയാള് മയക്കുമരുന്നു കേസിലെ പ്രതിയാണെന്നു തിരിച്ചറിയുകയും അറസ്റ്റ് രേഖപ്പെടുത്തുകയുമായിരുന്നു. ചെന്നൈയില്നിന്നു കൊണ്ടുവരുന്ന എം.ഡി.എം.എ. ഇയാള് ചില്ലറ വില്പന നടത്തിയിട്ടുണ്ടെന്നും ഇങ്ങനെ കിട്ടുന്ന പണം വലിയ അളവില് മയക്കുമരുന്നു വാങ്ങുന്നതിനു മറ്റു പ്രതികളുടെ ബാങ്ക് അക്കൗണ്ടിലേക്ക് ഇട്ടിട്ടുണ്ടെന്നും തിരിച്ചറിഞ്ഞിട്ടുണ്ട്. അന്ഫാസിന്റെ ഒരു ബാങ്ക് അക്കൗണ്ടാണ് പരിശോധിച്ചത്. മറ്റൊരു അക്കൗണ്ട് കൂടി കണ്ടെത്തിയിട്ടുണ്ട്. അതും വിശദമായി പരിശോധിക്കും.